CELEX: 62015TN0732
Language: lv
Date: 2015-12-14 00:00:00
Title: Lieta T-732/15: Prasība, kas celta 2015. gada 14. decembrī – ICA Laboratories u.c./Komisija

29.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 78/22
            
         Prasība, kas celta 2015. gada 14. decembrī – ICA Laboratories u.c./Komisija
   (Lieta T-732/15)
   (2016/C 078/33)
   Tiesvedības valoda – angļu
   
      Lietas dalībnieki
   
   
      Prasītājas: ICA Laboratories Close Corp. (Century City, Dienvidāfrika), ICA International Chemicals (Proprietary) Ltd (Century City), ICA Developments (Proprietary) Ltd (Century City) (pārstāvji – K. Van Maldegem un R. Crespi, lawyers, un P. Sellar, solicitor)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atzīt prasību par pieņemamu un pamatotu;
            
         
               —
            
            
               atcelt Komisijas 2015. gada 21. oktobra Regulu (ES) 2015/1910, ar ko attiecībā uz guazatīna maksimālajiem atlieku līmeņiem noteiktos produktos un uz tiem groza Eiropas Parlamenta un Padomes Regulas (EK) Nr. 396/2005 III un V pielikumu (1);
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītājas apgalvo, ka, pieņemot Regulu (ES) 2015/1910, kurā ir noteikts maksimālais atlieku līmenis 0,05 mg/kg attiecībā uz aktīvo vielu guazatīnu dažos vai uz dažiem produktiem, Komisija nav ievērojusi Savienības tiesības un nav piemērojusi noteiktus Savienības tiesību vispārējos principus.
   
               1.
            
            
               Ar pirmo pamatu tiek apgalvots, ka Komisija pievīla tiesisko paļāvību, kāda bija Dienvidāfrikas valdībai un prasītājām, un pārkāpa noteiktas Regulas (EK) Nr. 396/2005 (2) saistošās normas, neņemot vērā pieejamo zinātnisko un tehnisko informāciju.
            
         
               2.
            
            
               Ar otro pamatu tiek apgalvots, ka Komisija pieļāva virkni acīmredzamu kļūdu vērtējumā, balstoties uz diviem Eiropas Pārtikas nekaitīguma iestādes atzinumiem, kuru saturs atklāja šīs kļūdas.
            
         
               3.
            
            
               Ar trešo pamatu tiek apgalvots, ka Komisija neievēroja prasītāju tiesības uz aizstāvību. Tā esot balstījusies uz apgalvotu zinātnieku satraukumu, par kuru nav sniegta nekāda informācija ne apstrīdētajā regulā, ne arī dokumentos, uz kuriem ir balstīta minētā regula.
            
         
               4.
            
            
               Ar ceturto pamatu tiek apgalvots, ka apstrīdētā regula nav samērīga. Komisija izvēlējās izmantot visvairāk ierobežojošo pasākumu, lai gan tai bija pieejami citi samērīgāki pasākumi.
            
         
      (1)  Komisijas 2015. gada 21. oktobra Regula (ES) Nr. 2015/1910, ar ko attiecībā uz guazatīna maksimālajiem atlieku līmeņiem noteiktos produktos un uz tiem groza Eiropas Parlamenta un Padomes Regulas (EK) Nr. 396/2005 III un V pielikumu (OV L 280, 2. lpp.).
   
      (2)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 1. lpp.).